Hogyan lehet használni a keresési javaslatokat a k... - Mozilla Support Community
javaslatok bekapcsolása	Az automatikus javaslatok megkönnyítik a keresési eredmények szűkítését azzal, hogy megmutatják az esetleges egyezéseket gépelés közben.	A következő eredményeinek megjelenítése: Helyette a következő keresése: Így értette? Mozilla támogatás - Magyar
Hogyan lehet használni a keresési javaslatokat a k...
A téma előre sorolása
Hogyan lehet használni a keresési javaslatokat a keresési ablakban
gusztinrudolf
A keresési javaslat segít Önnek, hogy megtalálja a mások által leggyakrabban beírt kifejezéseket. A keresési javaslatokat a keresőmotorok ajánlják fel (mint például a Google, Yahoo, stb.), nem pedig a Firefox. A Firefox csupán lekérdezi a javaslatokat a keresőmotoroktól, majd megjeleníti a listát, segítve Önt, hogy kiválassza a megfelelő kifejezést, melyet már világszerte sokan mások is használtak.
További információért a keresőmezőről olvassa el a keresősáv - hozzáadás, módosítás, eltávolítás cikket.
Tartalomjegyzék1 Keresési javaslatok engedélyezése és tiltása1.1 A Keresőmezőn keresztül1.2 A Keresőszolgáltatások kezelése menün keresztül2 Keresési javaslatok használata3 Hogyan tegyen különbséget a keresési javaslatok és az előzmények automatikus kiegészítése között4 Miért nem jelennek meg a javaslatok?4.1 A választott keresőmotor nem támogatja a keresési javaslatokat4.2 A keresett kifejezés túl specifikus4.3 Gond van az internet eléréssel
Keresési javaslatok engedélyezése és tiltása
A Keresőmezőn keresztül
A keresési javaslatok engedélyezése és tiltása a keresőmezőn keresztül:
A Keresőmezőben állva nyomja le a jobb egérgombot. Ctrl billenyűt.
Figyeljük meg a Javaslatok megjelenítése menüpontot a lista alján. Amennyiben a javaslatok engedélyezve vannak, egy pipa látható a menüpont mellett.
A Javaslatok megjelenítésének engedélyezését vagy tiltását a menüpontra kattintva érhetjük el. A Keresőszolgáltatások kezelése menün keresztül
A keresési javaslatok engedélyezése és tiltása a Keresőszolgáltatások kezelése menün keresztül:
Kattintson a keresőmotorok ikonra.
A legördülő menüből válassza ki a Keresőszolgáltatások kezelése menüpontot.
A Keresőmezőn megjelenő javaslatok megjelenítéséhez vagy tiltásához kattintson a Keresési javaslatok megjelenítésére. Keresési javaslatok használata
A javaslatok használatához kezdjen el valamit begépelni a Keresőmezőben, majd várjon, míg a javaslatok megjelennek. A Firefox egy listát fog megjeleníteni a javaslatokról fontossági sorrendben.
Javaslat kiválasztásához:
Kattintson az adott javaslatra.
Vagy pedig használja a fel és le nyilakat a listán való navigáláshoz, majd ha a kívánt kifejezéshez ért, üssön Entert nyomja meg a Return billentyűt.
Hogyan tegyen különbséget a keresési javaslatok és az előzmények automatikus kiegészítése között
A keresési javaslatokat a keresőmotorok ajánlják fel, az előzmények automatikus kiegészítését azonban a Firefox ajánlja fel az előzőleg már keresett kifejezések és az éppen begépelt szöveg összevetésével. További információért a szöveg-kiegészítésről olvassa el a Control whether Firefox automatically fills in forms cikket.
Amennyiben keresési javaslatok jelennek meg, egy Javaslatok szöveg jelenik meg a lista jobb-felső részén, így pontosítva azt, hogy javaslatot, vagy előzményt lát.
Amennyiben a lista jobb-felső részén nem látja a Javaslatok szöveget, akkor az előzményeket látja.
Abban az esetben, ha a keresett kifejezés megtalálható az előzményekben, de ugyanakkor javaslatot is talál, egy kevert lista keletkezik. A kevert listát egy vízszintes vonal választja el egymástól. A vonal feletti rész az előzményeket mutatja, a vonal alatti rész pedig a javaslatokat. A Firefox elég okos ahhoz, hogy olyan dolgot ne jelenítsen meg a javaslatok közt, ami az előzményekben már szerepel. Így akadályozza meg azt, hogy kétszer ne szerepeljen egy kifejezés.
Miért nem jelennek meg a javaslatok?
Előfordulhat, hogy bár a javaslatok megjelenítése engedélyezve van, mégsem jelenik meg semmi. Ennek számos oka lehet:
A választott keresőmotor nem támogatja a keresési javaslatokat
Nem mindegyik keresőmotor támogatja a keresési javaslatokat. Az alábbi listában szerepelnek azok a keresőmotorok, amik alapértelmezetten a Firefox részei, és támogatják a keresési javaslatokat:
Az Ön által hozzáadott keresőmotorok közül is lehet, hogy lesz, amelyik tartalmazza ezt a szolgáltatást, valamelyik pedig nem. Legegyszerűbb módja ennek kiderítésére, ha kiválasztja a kívánt keresőmotort, majd begépel egy olyan kifejezést, amelyben biztos, hogy a keresőmotornak javasolnia kell valamint. Ezek után vagy megjelenik valami, vagy nem.
A keresett kifejezés túl specifikus
Előfordulhat néhány esetben, hogy az Ön által keresett kifejezés túl specifikus (pl. "firefox súgó a keresési javaslatokról"), vagy egyszerűen érvénytelen/hibás (pl. "dsjkyfsdakjfdjsyfyf"). Ilyen esetekben a keresőmotor nem biztos, hogy képes lesz javaslatot megjeleníteni.
Gond van az internet eléréssel
A keresett szöveg beírásakor a Firefox kapcsolatban van a keresőmotor weblapjával, és begépelésnek megfelelő javaslati listát kér (a keresett szöveg beírása közben dinamikusan változik a kérés). Amennyiben valami gond van az internet eléréssel, a Firefox nem képes ezt a feladatot elvégezni, így keresési javaslatok sem lesznek elérhetőek.
További információért az internet kapcsolat ellenőrzéséről és javításáról olvassa el a Websites don't load - troubleshoot and fix error messages cikket.
Mozilla támogatás - Magyar